CELEX: 32020R0866
Language: ro
Date: 2020-05-28 00:00:00
Title: Regulamentul delegat (UE) 2020/866 al Comisiei din 28 mai 2020 de modificare a Regulamentului delegat (UE) 2016/101 de completare a Regulamentului (UE) nr. 575/2013 al Parlamentului European și al Consiliului în ceea ce privește standardele tehnice de reglementare pentru evaluarea prudentă prevăzute la articolul 105 alineatul (14) din Regulamentul (UE) nr. 575/2013 (Text cu relevanță pentru SEE)

25.6.2020   
               
               
                  RO
               
               
                  Jurnalul Oficial al Uniunii Europene
               
               
                  L 201/1
               
            
         REGULAMENTUL DELEGAT (UE) 2020/866 AL COMISIEI
         din 28 mai 2020
         de modificare a Regulamentului delegat (UE) 2016/101 de completare a Regulamentului (UE) nr. 575/2013 al Parlamentului European și al Consiliului în ceea ce privește standardele tehnice de reglementare pentru evaluarea prudentă prevăzute la articolul 105 alineatul (14) din Regulamentul (UE) nr. 575/2013
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și societățile de investiții și de modificare a Regulamentului (UE) nr. 648/2012 (1), în special articolul 105 alineatul (14) al treilea paragraf,
         întrucât:
         
                     (1)
                  
                  
                     Articolul 9 alineatul (5), articolul 10 alineatul (6) și articolul 11 alineatul (3) din Regulamentul delegat (UE) 2016/101 al Comisiei (2) prevăd că, în ceea ce privește instituțiile care calculează ajustările suplimentare de evaluare (AVA) conform abordării de bază prevăzute în regulamentul respectiv, AVA individuale în funcție de incertitudinea prețului pieței, costurile cu lichidarea și riscul de model trebuie se stabilesc în raport cu un nivel de certitudine de 90 %, pe baza condițiilor de piață aplicabile la momentul calculării. Regulamentul respectiv prevede, de asemenea, o metodă de agregare pentru calculul AVA la nivelul categoriei totale pe baza AVA individuale respective, care să țină cont de suprapunerile dintre AVA individuale care au loc în agregarea acestor categorii de AVA.
                  
               
                     (2)
                  
                  
                     Extinderea pandemiei de COVID-19 a declanșat niveluri de volatilitate extremă pe piețele financiare din întreaga lume, afectând mai multe clase de active. Acest lucru a generat creșteri excepționale ale dispersiei prețurilor activelor și ale marjelor de licitație. Prin urmare, se preconizează că AVA individuale calculate la expunerile supuse evaluării vor crește semnificativ în comparație cu nivelurile lor în perioade normale.
                  
               
                     (3)
                  
                  
                     Ajustarea AVA individuale la noile condiții de piață este un proces normal. Cu toate acestea, se preconizează că, din cauza pandemiei de COVID-19 și a deciziilor autorităților publice de a întrerupe activitatea economică într-un număr mare de domenii, agregarea AVA individuale semnificativ mai mari va avea un impact disproporționat asupra sumelor AVA agregate. Normele privind evaluarea prudentă ar trebui, prin urmare, revizuite astfel încât, în plus față de instituirea unui factor de agregare care să fie utilizat în condiții normale de piață, acestea să prevadă, de asemenea, faptul că instituțiile ar trebui să aplice un factor de agregare mai ridicat pentru această perioadă specifică de volatilitate extremă a prețurilor pieței și de șocuri sistemice cauzate de pandemia de COVID-19.
                  
               
                     (4)
                  
                  
                     Este de așteptat ca volatilitatea extremă a pieței generată de pandemia de COVID-19 să scadă odată cu scădere în intensitate a pandemiei așteptate în următoarele luni. Prin urmare, factorul de agregare mai ridicat ar trebui să se aplice numai pentru durata preconizată a respectivei volatilități extreme a pieței combinată cu șocul sistemic, care, în prezent, se preconizează că va dura până la 31 decembrie 2020.
                  
               
                     (5)
                  
                  
                     Prin urmare, Regulamentul delegat (UE) 2016/101 ar trebui modificat în consecință.
                  
               
                     (6)
                  
                  
                     Prezentul regulament se bazează pe proiectele de standarde tehnice de reglementare transmise Comisiei de Autoritatea Bancară Europeană. Având în vedere urgența cauzată de pandemia de COVID-19, Autoritatea Bancară Europeană a considerat că efectuarea unei consultări publice și a unei analize costuri-beneficii ar fi disproporționată. Cu toate acestea, Autoritatea Bancară Europeană a informat Grupul părților interesate din domeniul bancar, instituit în conformitate cu articolul 37 din Regulamentul (UE) nr. 1093/2010 al Parlamentului European și al Consiliului (3).
                  
               
                     (7)
                  
                  
                     Pentru a reacționa prompt la consecințele pandemiei de COVID-19, prezentul regulament ar trebui să intre în vigoare în ziua următoare datei publicării sale,
                  
               ADOPTĂ PREZENTUL REGULAMENT:
         
            Articolul 1
            Anexa la Regulamentul delegat (UE) 2016/101 se înlocuiește cu textul din anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 28 mai 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 176, 27.6.2013, p. 1.
         
            (2)  Regulamentul delegat (UE) 2016/101 al Comisiei din 26 octombrie 2015 de completare a Regulamentului (UE) nr. 575/2013 al Parlamentului European și al Consiliului în ceea ce privește standardele tehnice de reglementare pentru evaluarea prudentă prevăzute la articolul 105 alineatul (14) (JO L 21, 28.1.2016, p. 54).
         
            (3)  Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea bancară europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (JO L 331, 15.12.2010, p. 12).
      
      
         
            ANEXĂ
            
               Formule pentru agregarea AVA în temeiul articolului 9 alineatul (6), al articolului 10 alineatul (7) și al articolului 11 alineatul (7)
            
            
               
                  Formula pentru metoda 1
               
            
            
                        APVA
                     
                     
                        =
                     
                     
                        (FV – PV) – α · (FV – PV)
                        = (1 – α) · (FV – PV)
                     
                  
                        AVA
                     
                     
                        =
                     
                     
                        Σ APVA
                     
                  
               
                  Formula pentru metoda 2
               
            
            
                        APVA
                     
                     
                        =
                     
                     
                        max {0, (FV – PV) – α · (EV – PV)}
                        = max {0, FV – α · EV – (1 – α) · PV}
                     
                  
                        AVA
                     
                     
                        =
                     
                     
                        Σ APVA
                     
                  unde:
            
                        FV
                     
                     
                        =
                     
                     
                        valoarea justă la nivelul expunerii supuse evaluării, după ce au fost aplicate la valoarea justă a instituției toate ajustările contabile despre care se poate stabili că se referă la aceeași sursă de incertitudine a evaluării ca și AVA relevantă;
                     
                  
                        PV
                     
                     
                        =
                     
                     
                        valoarea prudentă la nivelul expunerii supuse evaluării, determinată în conformitate cu prezentul regulament;
                     
                  
                        EV
                     
                     
                        =
                     
                     
                        valoarea așteptată la nivelul expunerii supuse evaluării, luată dintr-o plajă de valori posibile;
                     
                  
                        α
                     
                     
                        =
                     
                     
                        factorul de agregare;
                     
                  
                        APVA
                     
                     
                        =
                     
                     
                        = AVA la nivelul expunerii supuse evaluării, după ajustarea pentru agregare;
                     
                  
                        AVA
                     
                     
                        =
                     
                     
                        totalul AVA la nivel de categorie, după ajustarea pentru agregare.
                     
                  Instituțiile stabilesc factorul de agregare „α” la 66 % până la 31 decembrie 2020, după care stabilesc factorul de agregare la 50 %.